ΓΡΑΠΤΗ ΕΡΩΤΗΣΗ E-3150/97 υποβολή: Klaus Lukas (NI) προς την Επιτροπή (13 Οκτωβρίου 1997)

Θέμα: Υπηρεσιακά αυτοκίνητα

Μπορεί η Επιτροπή να αναφέρει τον αριθμό των υπηρεσιακών αυτοκινήτων της και οδηγών καθώς και τις σχετικές ετήσιες δαπάνες για τα ακόλουθα κοινοτικά όργανα:

1. Κέντρο Ερευνών Ispra

2. Ευρωπαϊκό Ίδρυμα για την Επαγγελματική Εκπαίδευση (Τορίνο)

3. Τις 120 Αντιπροσωπείες της Επιτροπής

4. Τις 15 εκπροσωπήσεις της Επιτροπής και τα 8 Εξωτερικά Γραφεία 7

Μπορεί η Επιτροπή να αναφέρει σε κάθε περίπτωση τη σχέση αυτοκίνητο υπηρεσίας υψηλότερα στελέχη (υπάλληλοι βαθμού Α3 και άνω);

Πότε προτίθεται η Επιτροπή να μειώσει αυτούς τους αριθμούς και να συστήσει στο προσωπικό της να χρησιμοποιεί τα «λαϊκά μέσα μεταφοράς» τα οποία άλλωστε και εκθειάζει (βλ. COM 302(95) τελ.);

Σύμφωνα με ποιά διαδικασία χορηγούνται τα υπηρεσιακά οχήματα;

Πόσο συχνά και σύμφωνα με ποιά διαδικασία πραγματοποιείται η προμήθεια υπηρεσιακών οχημάτων;

Ποιός είναι κατά μέσον όρο ο αριθμός των χιλιομέτρων που πραγματοποιούν τα υπηρεσιακά οχήματα;

Απάντηση του κ. Liikanen εξ ονόματος της Επιτροπής (25 Νοεμβρίου 1997)

Στα κέντρα Ispra και στις 15 εκπροσωπήσεις της Επιτροπής, κανένας υπάλληλος κατηγορίας Α3 και άνω δεν διαθέτει αυτοκίνητο υπηρεσίας. Στις 141 αντιπροσωπείες και γραφεία, ο προϊστάμενος της αντιπροσωπείας ή ο μόνιμος σύμβουλος διαθέτει αυτοκίνητο υπηρεσίας ανεξαρτήτως του βαθμού του.

1. Ο αριθμός αυτοκινήτων Ispra ανέρχεται σε 89 οχήματα, ιδιωτικής και επαγγελματικής χρήσεως, για τη μεταφορά ταχυδρομείου, εμπορευμάτων και υλικού, 25 οχήματα βαρέων μεταφορών (συμπεριλαμβανομένης της μεταφοράς ραδιενεργών ή πυρηνικών υλικών) 7 9 οχήματα εξοπλισμένα ως κινητά εργαστήρια 7 2 ασθενοφόρα και 9 οχήματα πυροσβεστικής για άμεση παρέμβαση 7 1 όχημα για τις υπηρεσίες ασφαλείας και ένα όχημα τύπου διατίθεται για τις αποστολές (χωρίς οδηγό). Το ετήσιο κόστος αυτού του στόλου οχημάτων - λειτουργικό κόστος και κόστος αντικατάστασης οχημάτων - ανέρχεται περίπου σε 200.000 ECU ετησίως.

2. Το Ευρωπαϊκό Ίδρυμα Επαγγελματικής Εκπαίδευσης (Τουρίνο) διαθέτει ένα όχημα για τη μεταφορά ταχυδρομείου και υλικού. Η τιμή αγοράς ανέρχεται σε 12.000 ECU (1996). Το λειτουργικό κόστος είναι κατώτερο των 2000 ECU ετησίως.

3. Ο αριθμός οχημάτων των 141 αντιπροσωπειών και γραφείων της Επιτροπής ανέρχεται σε 554 οχήματα, ιδιωτικής και επαγγελματικής χρήσεως, για τη μεταφορά προσώπων, ταχυδρομείου, εμπορευμάτων και υλικού, εκ των οποίων 141 οχήματα εκπροσώπησης για τους προϊσταμένους αντιπροσωπείας και τους μονίμους συμβούλους, 89 οχήματα (4x4) που διατίθενται για αποστολές, ενώ το υπόλοιπο αποτελείται από οχήματα υπηρεσίας, των οποίων ο αριθμός σε ορισμένες αντιπροσωπείες αυξήθηκε κατά 1 όχημα του είδους μικρού λεωφορείου (minibus) που χρησιμοποιείται ταυτόχρονα για τη μεταφορά εμπορευμάτων και τη μεταφορά τοπικού προσωπικού, εκεί όπου τα δημόσια δίκτυα μεταφοράς είναι δυσχερή. Το ετήσιο κόστος αυτού του στόλου - λειτουργικό κόστος και κόστος αντικατάστασης οχημάτων - ανέρχεται περίπου σε 2.400.000 ECU ετησίως.

Στις αναπτυσσόμενες χώρες, οι αντιπροσωπείες διαθέτουν αριθμό οχημάτων, συμπεριλαμβανομένου ενός τζιπ, ίσο προς τον αριθμό των υπαλλήλων. Στις βιομηχανικές χώρες, πέραν του υπηρεσιακού αυτοκινήτου του προϊσταμένου αντιπροσωπείας (και εκείνου του αναπληρωτή προϊσταμένου ((Επίσημος τίτλος (επί του παρόντος Γενεύη, Μόσχα, Τόκυο, Ουάσινγκτον). )), ενδεχομένως), υπάρχουν κανονικά ένα ή δύο αυτοκίνητα υπηρεσίας ανάλογα με τον αριθμό των υπαλλήλων καθώς και, ενδεχομένως, ένα μίνι λεωφορείο. Τα κριτήρια επιλογής του είδους του αυτοκινήτου στηρίζονται στην ανάλυση των ιδιαιτεροτήτων κάθε αντιπροσωπείας και της πόλης εγκατάστασης. Στην πράξη, ο μέγιστος κυλινδρισμός των οχημάτων πρέπει να είναι κατώτερος των 2.000 κυβικών εκατοστών (cc) και μέχρι 2.500 cc για τα 4x4 και το μέγιστο κόστος κατώτερο των 22.000 ECU.

Για την ανανέωση των οχημάτων, οι τρεις παράμετροι που λαμβάνονται υπόψη είναι: η παλαιότητα (μετά από 5 έως 7 έτη από την ημερομηνία αγοράς τους) 7 τα χιλιόμετρα (100.000 έως 150.000 χλμ. ανάλογα με την κατάστασή τους) και η σημασία των εξόδων συντήρησης. Ένας εσωτερικός διαγωνισμός ο οποίος περιλαμβάνει τις προϋποθέσεις χρήσης καθώς και τις λεπτομέρειες συντήρησης, τα κριτήρια και τις παραμέτρους αγοράς και ανανέωσης διανεμήθηκε στις 29 Απριλίου 1996.

4. Τα γραφεία εκπροσώπησης στις πρωτεύουσες των κρατών μελών διαθέτουν δύο οχήματα εκ των οποίων ένα προορίζεται να χρησιμεύει ως αυτοκίνητο εκπροσώπησης και το άλλο για τις ανάγκες της υπηρεσίας (μεταφορά αγαθών και προσώπων). Οι περιφερειακές αντένες διαθέτουν ένα μόνον αυτοκίνητο το οποίο ανταποκρίνεται στις δύο προαναφερόμενες ανάγκες. Η χρήση του υπηρεσιακού αυτοκινήτου περιορίζεται στις αυστηρές ανάγκες εκπροσώπησης ενώπιον των εθνικών αρχών. Όλοι οι υπάλληλοι που εκπροσωπούν την Επιτροπή κάνουν χρήση του εν λόγω οχήματος.

Τα κριτήρια επιλογής του είδους αυτοκινήτου στηρίζονται στην ανάλυση των ιδιαιτεροτήτων κάθε γραφείου εκπροσώπησης και της πόλης εγκατάστασης. Στην πράξη, ο μέγιστος κυλινδρισμός των οχημάτων πρέπει να είναι κατώτερος των 2000 cc και το μέγιστο κόστος κατώτερο των 22.000 ECU. Για την ανανέωση των οχημάτων, οι δύο παράμετροι που λαμβάνονται υπόψη είναι η παλαιότητα (μετά από 5 έως 7 έτη από την ημερομηνία αγοράς τους) και τα χιλιόμετρα (100.000 έως 150.000 χιλιόμετρα ανάλογα με την κατάσταση). Ένας εσωτερικός κανονισμός που περιλαμβάνει τις προϋποθέσεις χρήσης καθώς και τις λεπτομέρειες συντήρησης, τα κριτήρια και τις παραμέτρους αγοράς και ανανέωσης ευρίσκεται υπό μελέτη.